CELEX: 32007R1242
Language: da
Date: 2007-10-24 00:00:00
Title: Kommissionens forordning (EF) nr. 1242/2007 af 24. oktober 2007 om ændring af forordning (EF) nr. 793/2006 om gennemførelsesbestemmelser til Rådets forordning (EF) nr. 247/2006 om særlige foranstaltninger på landbrugsområdet i EU's fjernområder

25.10.2007   
            
            
               DA
            
            
               Den Europæiske Unions Tidende
            
            
               L 281/5
            
         
      KOMMISSIONENS FORORDNING (EF) Nr. 1242/2007
   af 24. oktober 2007
   om ændring af forordning (EF) nr. 793/2006 om gennemførelsesbestemmelser til Rådets forordning (EF) nr. 247/2006 om særlige foranstaltninger på landbrugsområdet i EU's fjernområder
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU’s fjernområder (1), særlig artikel 25, og
   ud fra følgende betragtninger:
   
               (1)
            
            
               Erfaringerne med gennemførelsen af Kommissionens forordning (EF) nr. 793/2006 (2) viser, at nogle af forordningens bestemmelser bør tilpasses.
            
         
               (2)
            
            
               I henhold til Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (3) er der mulighed for at anvende edb ved udstedelse og anvendelse af attester; forordning (EF) nr. 793/2006 bør også indeholde en henvisning til denne mulighed.
            
         
               (3)
            
            
               I henhold til artikel 29, første led, i forordning (EF) nr. 793/2006 er det kun støtten til foranstaltninger i henhold til den særlige forsyningsordning, som skal udbetales i løbet af året. Dette bør også gælde for andre foranstaltninger for at sikre, at programmet fungerer effektivt. Det bør derfor være muligt at foretage udbetalinger når som helst i løbet af året, når det gælder import af og forsyning med levende dyr og de foranstaltninger, der er omhandlet i forordningens artikel 50.
            
         
               (4)
            
            
               De procedurer for ændring af programmer, der er fastsat i artikel 49 i forordning (EF) nr. 793/2006, bør gøres mere præcise. Der bør fastsættes regler for forelæggelsen af anmodninger om ændringer af de samlede programmer og for Kommissionens godkendelse heraf, og det bør fastsættes, hvornår disse ændringer må anvendes. Som følge af budgetreglerne bør de godkendte ændringer anvendes fra den 1. januar året efter anmodningen om ændring. Der bør desuden skelnes mellem større ændringer, der skal godkendes ved Kommissionens afgørelse, og mindre ændringer, der kun skal meddeles Kommissionen til information.
            
         
               (5)
            
            
               Den nuværende ordlyd af artikel 50 i forordning (EF) nr. 793/2006 bør gøres mere præcis med en henvisning til den tilsvarende artikel i forordning (EF) nr. 247/2006.
            
         
               (6)
            
            
               For at sikre en smidig overgang fra de ordninger, der gjaldt indtil 2006, for så vidt angår muligheden for at anvende elektroniske attester med henblik på støtte i henhold til den særlige forsyningsordning og muligheden for at foretage udbetalinger i løbet af året i forbindelse med import af og forsyning med levende dyr samt de foranstaltninger, der er omhandlet i artikel 50 i forordning (EF) nr. 793/2006, bør ændringerne af artikel 5, stk. 2, artikel 7, stk. 2, og artikel 29 anvendes fra den dato, hvor Kommissionen har givet meddelelse om, at de berørte medlemsstaters samlede program er godkendt i henhold til artikel 24, stk. 2, i forordning (EF) nr. 247/2006.
            
         
               (7)
            
            
               Forordning (EF) nr. 793/2006 bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —
            
         UDSTEDT FØLGENDE FORORDNING:
   Artikel 1
   I forordning (EF) nr. 793/2006 foretages følgende ændringer:
   
               1)
            
            
               Artikel 5, stk. 2, andet afsnit, affattes således:
               »Artikel 8, stk. 5, artikel 13, 15, 17, 18, 19, 21, 23, 26, 27 og 29-33 samt artikel 36-41 i forordning (EF) nr. 1291/2000 anvendes med de fornødne ændringer, med forbehold af bestemmelserne i nærværende forordning.«
            
         
               2)
            
            
               Artikel 7, stk. 2, andet afsnit, affattes således:
               »Artikel 8, stk. 5, artikel 13, 15, 17, 18, 19, 21, 23, 26, 27 og 29-33 samt artikel 36-41 i forordning (EF) nr. 1291/2000 anvendes med de fornødne ændringer, med forbehold af bestemmelserne i nærværende forordning.«.
            
         
               3)
            
            
               Artikel 29, første led, affattes således:
               
                           »—
                        
                        
                           i årets løb, når det gælder støtte i henhold til den særlige forsyningsordning, foranstaltninger i forbindelse med import af og forsyning med levende dyr og de foranstaltninger, der er omhandlet i artikel 50«.
                        
                     
         
               4)
            
            
               Artikel 49 affattes således:
               »Artikel 49
               Ændring af programmer
               1.   Ændringer af de samlede programmer, der er godkendt i henhold til artikel 24, stk. 2, i forordning (EF) nr. 247/2006, forelægges Kommissionen med behørig begrundelse og skal navnlig indeholde følgende oplysninger:
               
                           a)
                        
                        
                           årsagerne og eventuelle gennemførelsesvanskeligheder, som kan nødvendiggøre ændringer af det samlede program
                        
                     
                           b)
                        
                        
                           ændringens forventede virkninger
                        
                     
                           c)
                        
                        
                           følgerne for finansieringen og for kontrollen af, om forpligtelserne overholdes.
                        
                     Medmindre der er tale om force majeure eller særlige omstændigheder, må medlemsstaterne højst anmode om programændringer én gang pr. kalenderår og pr. program og senest den 30. september hvert år.
               Hvis Kommissionen ikke gør indsigelser mod de ændringer, der er anmodet om, anvendes ændringerne fra den 1. januar året efter deres meddelelse.
               En ændring kan dog anvendes tidligere, hvis Kommissionen inden udløbet af den frist, der er nævnt i tredje afsnit, skriftligt underretter medlemsstaten om, at den meddelte ændring er i overensstemmelse med EF-retten.
               Hvis den meddelte ændring ikke er i overensstemmelse med EF-retten, underretter Kommissionen medlemsstaten herom, og ændringen anvendes først, når Kommissionen har modtaget en ændring, der kan betragtes som værende i overensstemmelse med EF-retten.
               2.   Når der er tale om følgende ændringer, skal Kommissionen uanset stk. 1 behandle medlemsstaternes forslag og træffe afgørelse om, hvorvidt de kan godkendes, senest fire måneder efter deres forelæggelse, jf. den procedure, der er henvist til i artikel 26, stk. 2, i forordning (EF) nr. 247/2006:
               
                           a)
                        
                        
                           indførelse af nye foranstaltninger eller støtteordninger i det samlede program, og
                        
                     
                           b)
                        
                        
                           forhøjelse af den støtte pr. enhed, der allerede er godkendt for hver gældende foranstaltning eller støtteordning med over 50 % af det beløb, der gælder på tidspunktet for anmodningen om ændring.
                        
                     3.   Medlemsstaterne må foretage følgende ændringer uden at benytte proceduren i stk. 1, forudsat at ændringerne meddeles Kommissionen:
               
                           a)
                        
                        
                           I de foreløbige forsyningsopgørelser kan den individuelle støttesats ændres med højst 20 %, eller der kan foretages ændringer i mængderne af de produkter, der er omfattet af forsyningsordningen, og dermed det samlede beløb, der ydes i støtte for hver produktlinje.
                        
                     
                           b)
                        
                        
                           I EF-programmerne til støtte for den lokale produktion kan den finansielle tildeling til hver foranstaltning og støtten pr. enhed justeres med højst 20 % i forhold til de beløb, der gælder på tidspunktet for anmodningen om ændring.
                        
                     
                           c)
                        
                        
                           Der kan foretages ændringer som følge af ændringer af de koder og beskrivelser, der er fastsat i Rådets forordning (EØF) nr. 2658/87 (4), og som anvendes til at identificere de produkter, der udbetales støtte for, i det omfang disse ændringer ikke medfører en ændring af selve produktet.
                        
                     Disse ændringer anvendes først fra den dato, hvor Kommissionen modtager dem. Ændringer, der vedrører mængderne af de produkter, der er omfattet af forsyningsordningen, told- og statistiknomenklaturen og den fælles toldtarif, som fastsat i forordning (EØF) nr. 2658/87, må kun gennemføres én gang om året bortset fra tilfælde af force majeure eller særlige omstændigheder.
            
         
               5)
            
            
               Artikel 50 affattes således:
               »Artikel 50
               Finansiering af undersøgelser, demonstrationsprojekter, uddannelse og teknisk bistand
               Det beløb, der kræves til finansiering af undersøgelser, demonstrationsprojekter, uddannelse og teknisk bistand som led i et program, der er godkendt i henhold til artikel 24, stk. 2, i forordning (EF) nr. 247/2006, til gennemførelse af programmet, må ikke overstige 1 % af det samlede beløb, der er tildelt til finansiering af hvert program i henhold til nævnte forordnings artikel 23, stk. 2.«
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Artikel 1, stk. 1, 2 og 3, gælder dog for hver berørt medlemsstat fra den dato, hvor Kommissionen har givet meddelelse om godkendelse af den pågældende medlemsstats samlede program i henhold til artikel 24, stk. 2, i forordning (EF) nr. 247/2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. oktober 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 42 af 14.2.2006, s. 1. Ændret ved forordning (EF) nr. 2013/2006 (EUT L 384 af 29.12.2006, s. 13).
   
      (2)  EUT L 145 af 31.5.2006, s. 1. Ændret ved forordning (EF) nr. 852/2006 (EUT L 158 af 10.6.2006, s. 9).
   
      (3)  EFT L 152 af 24.6.2000, s. 1. Senest ændret ved forordning (EF) nr. 1913/2006 (EUT L 365 af 21.12.2006, s. 52).
   
      (4)  EFT L 256 af 7.9.1987, s. 1.«